Účastník ZPC	
Meno, priezvisko, titul:	doc. PhDr. Anna Butašová, CSc., PaedDr. Renáta Somorová, 
PaedDr. Katarína Bockaničová, PhD., Ing. Beata Menzlová	
Úsek:	Úsek riaditeľa a Úsek pre tvorbu a rozvoj obsahu štátnych vzdelávacích programov	
	
Zahraničná pracovná cesta	
Miesto konania – štát, mesto:	Česká republika, Praha	
Organizátor:	Ministerstvo školství, mládeže a tělovýchovy ČR	
Termín:	4. – 6. 10. 2017	
Účel:	Účasť na česko-slovenskom rokovaní o maturitných skúškach, jazykových skúškach a ŠVP pre jazykové školy, účasť na medzinárodnej konferencii k podpore viacjazyčnosti na školách	
Rokovací jazyk:	český, slovenský, 6 cudzích jazykov	
	
Rámcový program
4. 10. 2017 - cesta z Bratislavy do Prahy, česko-slovenské rokovanie na MŠMT ČR
5. 10. 2017 - medzinárodná konferencia
6. 10. 2017 - medzinárodná konferencia, cesta späť na Slovensko v nočných hodinách	
	
Stručný priebeh	
V prvý deň pracovnej cesty sa konalo česko-slovenské pracovné stretnutie venované problematike maturitných skúšok a jazykových škôl. Rokovanie sa uskutočnilo v priestoroch MŠMT ČR. Zúčastnili sa na ňom zástupkyne oddelenia všeobecného vzdelávania pod vedením Mgr. Štepánky Thérovej. Za slovenskú stranu sa okrem pracovníkov ŠPÚ zúčastnila rokovania PaedDr. Eva Obžerová, z odboru gymnázií a jazykových škôl MŠ VVaŠ SR. Pracovné rokovanie bolo rozdelené do dvoch blokov, prvý bol zameraný na konanie maturitných skúšok a druhý bol zameraný na vzdelávanie v jazykových školách s dôrazom na konanie štátnych jazykových skúšok a tvorbu Štátneho vzdelávacieho programu pre jazykové školy. Počas rokovania sa striedali prezentácie aktuálneho stavu v Českej a Slovenskej republike a prebiehala živá diskusia k prezentovaným zisteniam, problémovým otázkam a navrhovaným riešeniam. 
Druhý a tretí deň služobnej cesty bol venovaný účasti na VI. medzinárodnej konferencii k podpore viacjazyčnosti na školách. Konferenciu organizovalo MŠMT ČR v spolupráci s NIDV, zastúpením EK v ČR a s podporou zahraničných kultúrnych inštitúcii. Prvý deň konferencie sa konal v priestoroch Francúzskeho inštitútu a bol zameraný na:
•	jazykové vzdelávanie v európskom kontexte,
•	profesijný rozvoj učiteľov cudzích jazykov v rôznych štátoch EÚ,
•	prípravu a profesijnú podporu učiteľov cudzích jazykov v ČR,
•	panelovú diskusiu k pregraduálnemu vzdelávaniu učiteľov cudzích jazykov.
Druhý deň konferencie sa konali odborné semináre s rôznym zameraním. Účastníci si mohli vybrať z workshopov zameraných na 
•	využívanie možností programu Erasmus+ a eTwinning,
•	vyučovanie angličtiny v triede s dyslektikmi a dysgrafikmi,
•	využívanie aplikácii vo vyučovaní anglického jazyka,
•	metodickú podporu učiteľov anglického, francúzskeho, nemeckého, talianskeho aj španielskeho jazyka.
 Pracovníci ŠPÚ sa zúčastnili pedagogického dňa francúzskeho inštitútu pre učiteľov francúzskeho jazyka a workshopov v NIDV zameraných na aplikácie na podporu gamifikácie.	
	
Odporúčania a závery	
Pokračovať vo výmene skúseností a príkladov dobrej praxe medzi partnerskými inštitúciami v Čechách a na Slovensku.
Iniciovať aktivity na podporu viacjazyčnosti na Slovensku.
Podporovať vyučovanie druhého cudzieho jazyka na všetkých stupňoch vzdelávania na Slovensku a poskytovať metodickú podporu učiteľom cudzích jazykov.	
	
Očakávaný prínos	
Informácie a kontakty nadobudnuté počas pracovnej cesty budú slúžiť pracovníkom ŠPÚ pri ďalšom riešení úloh, ktoré vyplývajú z Plánu hlavných úloh a požiadaviek MŠ VVaŠ SR. 	
	
Spôsob zverejnenia výsledkov ZPC	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
Súhlasím so zverejnením správy na internete.	
Správu vypracoval: PaedDr. Katarína Bockaničová, PhD.	
Dátum: 13. 10. 2017	
Správu schválil: doc. PhDr. Ľudovít Hajduk, PhD., riaditeľ ŠPÚ